Objekto vaidmenų modeliavimas
Objekto vaidmenų modeliavimas (angl. Object Role Modeling, ORM) - tai semantinis duomenų modeliavimo būdas, modeliuojamą sritį išreiškiantis per objektus ir jų atliekamus vaidmenis (sąsajas tarp objektų). ORM supaprastina duomenų modelių projektavimo procesą naudojant natūralios kalbos elementus. Be to, lengvai suprantamos diagramos gali būti iš karto patikrinamos pavyzdžiais, o duomenų modeliai transformuojami į reliacinius duomenų modelius (ar kitos kalbos duomenų modelius). Turtinga grafinė notacija, kaip ir gausybė ribojimų, suteikia galimybę aiškiai bei tiksliai išreikšti verslo taisykles. ORM išsivystė iš natūralios kalbos informacijos analizės metodo - NIAM (angl. Natural language Information Analysis Method) ir binarinių sąryšių modeliavimo (angl. Binary Relationship Modeling), kurie buvo sukurti XX a. VIII dešimtmečio viduryje. Pagrindinis ORM vystytojas ir plėtotojas - Dr. Terry Halpin . Jis ir pateikė pirmąją ORM formalizaciją .